
Pućnik po digitalnym swěće – dźěłowe łopjena

Kumštna  inteligenca – skrótka: KI
Přečitaj sej tekst »Kumštna inteligenca« a wužiwaj jón za spjelnjenje slědowacych nadawkow.
1. Što rozumiš pod KI?
2. Rozjasni rozdźěl mjez wužiwanjom KI a programěrowanjom kompjutera.
3. Što su robotery?
4. Rozjasni, što je

· adapcija wotběhow:


· wobkedźbowanje z pomocu sensorow:


· nałožowanje operacijow:



5. Kotre KI su wšědnje přistupne? Nalič.








6. Kak wone funguja? Rozjasni.








7. Što ma so při wužiwanju wobkedźbować, zo njeby so twoje wužiwanje KI znjewužiwało?

8. W kotrych situacijach wužiwaš ChatGPT? Što su twoje přičiny, zo jón wužiwaš? Rjaduj twoje wužiwanje do temowych wobłukow.








9. Kotre zaměry maš při wužiwanju ChatGPT a kotre lěpšiny slubiš sej z toho?








Zo by ChatGPT za tebje dźěłał, dyrbiš jemu nadawk/i stajić. To su krótke teksty – tak mjenowane promp-ty. Prompt móže być napominanje abo prašenje. A potom ChatGPT dźěła. Prompty pak dyrbja dokładnje formulowane być.
Prašej so ChatGPT: Lubuješ pućowanje po horach? Abo: Lubuješ čerstwy chlěb? Abo: Hdźe bydlu? Napisaj wotmołwy a přirunuj wotmołwy, hač su prawe a konkretne.








Prompt pak móžeš přez »Anleitung« konkretizować, tak zo dóstanješ wobšěrnišu wotmołwu.
Pospytaj so! Naprašuj so na přikład za dobrej wječerju, kiž planuješ z přećelemi.

Zwučowanja:

Dźěło ze słowoskładom:
· Daj sej słowa přełožić.
· Wuslědź woznamy słowow.
· Daj synonymy za jednotliwe słowa pytać.


Wjacerěčnosć:
· Prašej so na přikład za přenocowanje w hotelu w Čěskej, Pólskej atd. .
· Zapodaj, zo sy 3 hodźiny dołho w Praze a prašej so, što móžeš sej w tutym času wobhladać.


Dźěło z tekstom:
· Naćisń započatk teksta a potom zapodaj konkretny nadawk, na přikład:
· Pisaj tekst w 4 sadach dale (tak činiš wotměnjejo dale).
· Přepisaj tekst do druheje literarneje družiny.
· Přepisaj tekst z hinašeje perspektiwy.
· Přepruwuj teksty wot ChatGPT na přiznamjenja tekstoweje družiny. Kotre su so dodźerželi? Što dyrbiš polěpšić?


Situacije wšědneho dnja:
· Što zdrasću so na předstajensku rozmołwu?
· Kak přihotuju so na interview ze spisowaćelom?
· Kak zwarju rybjacu poliwku?


Waše rezultaty diskutujće z partnerom abo w rjadowni.


Zhotowće podcast na temu »kumštna inteligenca«.

Kumštna inteligenca wužiwa so dźensa w mnohich wobłukach.
Wupytajće sej přinošk/i z medijow na wšelake temy, na přikład klima, sport, socialne medije, medicina, kultura abo druhe, kotrež buchu z pomocu KI zhotowjene.
Přepytujće, što je na tajkim přinošku dobre a što je problematiske?

